== mumbay cruelity == 

 மத்திய அரசின் அதிகாரம் பரவலாக்கப்பட வேண்டும். உள்துறை,  உளவுத்துறை உறங்காமல் 24 மணி நேரமும் விழித்திருந்து செயல்படவேண்டும். 
 - 
 மும்பையின் மக்கள் நெருக்கம் அதிகமுள்ள 3 இடங்களில் வெடி குண்டு வெடித்து நூற்றுக்கு மேலானவர்கள் இறப்பும் நூற்றுக்கணக்கான அப்பாவி மக்கள் காயமும் அடைந்துள்ளது இந்தியாவின் இறையாண்மைக்கு கேடு விளைவிப்பதாயுள்ளது. இப்படி அடிக்கடி ஏதாவதொரு இடத்தில் நடந்து கொண்டுதான் உள்ளது. அல்லது ரயில் விபத்துக்கள் அல்லது ரயிலில் குண்டு வைப்பது ஆகியவை மனிதகுலத்துக்கே ஏற்பட்ட இழிவுகள். 

 வேறு ஏதாவது நல்ல விஷியமாக மனிதனின் மேன்மைக்கு எழுதலாமா எனும்போது இது போன்ற கீழ்த்தரமான செய்கைகளின் எதிர்ப்புக்குரலாக இப்படியும் எழுதவேண்டியது அவசியமாகிறது. எவ்வளவு கொடூரம் பார்க்கமுடியாமல் சகிக்கமுடியாமல். எவ்வளவு குரூரம் பாருங்கள் மிக நெரிசல் உள்ள பகுதிகளில் அப்பாவி மக்கள் புழங்கும் மாலை வேளையில் 6.45. மணிக்கு காரில் அமர்ந்தபடி வெடிக்கச்  செய்திருப்பது என்பது எந்த மனிதராலும் ஏற்க முடியாதது. 
 இவர்களுக்கு இப்படிப்பட்ட போராட்ட முறைகளை யார் கற்றுத் தருவது. இது ஒரு போராட்ட முறையா? 

 வெடிமருந்தைக் கண்டறிந்த ஆல்பிரட் நோபெல் இதை எல்லாம் பார்க்க நேர்ந்தால் தான் செய்த தவறை உணர்ந்திருப்பார். மனித குணம் நல்லதை எப்போதும் கெட்டதோடு இணைத்து வைத்தே பார்த்து தொலைக்கிறது. 

 இவர்களுக்கு இவர்கள் குரலை பதிவு செய்ய வேறு வழியே இல்லையா? இவர்களுக்கு இவர்கள் கோரிக்கையை நிறைவேற்றிக் கொள்ள இப்படி ஒன்றுமறியா பாமரர்களை கொல்வதன்றி வேறு மார்க்கமே இல்லையா? ஒரு எலி அடிக்க நாம் வருத்தப்படுகிறோம்.  சமயத்தில் கொசு அடிக்கக்கூட  சலிப்பாயிருக்கிறது. இவர்கள் தொடர்ந்து மனித உயிர்களை செல்லாக்காசாக  ஒரு சில மணித்துளிகளில் ஆக்கிவிட்டு ஓடி ஒளிந்து கொள்கிறார்கள். 

  அட இவர்கள் எல்லாம் இப்படித்தான் என்றால்  அட ஆளும் வர்க்கத்தினர் என்ன செய்கிறார்கள். இது போன்ற சம்பவங்களை தடுத்து நிறுத்த உரிமை பெற்றவராயிற்றே. அஜ்மல் கசாப் வந்த போது கடல் வழியே வந்தார்கள் என்றார்கள். இப்போது பஸ் நிலையம்; ரயில் நிலையம் கடைவீதி இப்படி மக்கள் கூடும் இடங்களில் எல்லாம் கோயில்களில் எல்லாம் புகுந்து அலச ஆரம்பித்து உள்ளனரே இதை  முன்னெச்சரிக்கை நடவடிக்கை எடுத்து தடுத்து நிறுத்த வேண்டாமா? 

 சிதம்பரம் அழகாக பேட்டி கொடுக்கிறார். அழகாக பேசுகிறார். அழகாக நடந்து காட்டுகிறார். ஆனால் தீவிரவாதம் அப்படியேதான் இருக்கிறது. அன்னா ஹசாரே யார் என்று கேட்டுக்கொண்டு தீவிரவாதிகளை விட்டுவிடுகிறார்கள். பிடித்து வைத்த அஜ்மல் கசாப் இன்னும் வாழ்ந்து வர ஒரு பாபமும் அறியா அப்பாவிகள் உயிர் இந்தியாவில் அள்ளி அள்ளி குவியல் குவியலாக வீசப்படுகிறது அதில் வேறு 13 ஆம் தேதி  என்ற கணக்கும் உண்டாம். இப்போது நடந்திருக்கும் எல்லா இடங்களின் வெடிகுண்டு வெடிப்பும் ஏக ஒற்றுமையுடன் நடந்திருக்கிறதாம். 

 உளவுத்துறையும்; இந்திய உள்துறையும்; மாநிலக் காவல் துறையும்; பாதுகாப்புப் படைகளும் என்ன செய்து கொண்டிருக்கின்றன? சிறுவனை  பாதாணிக்காய் பறிக்க வந்தால் சுட்டபடி; தந்தை தாயை அடித்துக் கொன்று  மலக்கழிவுத்தொட்டியில் வீசிவிட்டு, குடித்தூக் கொண்டு; கும்மாளம் போட்டுக்கொண்டு. பெண்வழிச் சேரலை மேலைநாடுகள் போல மாற்றிக்கொண்டு இவர்கள் வாழ்வை எல்லாம் பார்த்தால் இவர்கள் மக்களுக்கு சேவை செய்யும் அமைப்பாக எப்போது ம் என்போன்றோர்க்கு தோன்றுவதேயில்லை. 

 தங்கள் குடும்பத்தையும் பாருங்கள் ஆனால் வாங்கும் சம்பளத்துக்கு அரசு செய்து தரும் வசதிகளுக்கு பணயமாக  தங்கள் பணிகளைச் செய்ய வேண்டாமா? செய்திருந்தால் இது போன்ற வன்முறைச் சம்பவங்கள் இந்தியாவில் நிகழக் காரணமிருக்குமா? அடிப்படையில் இவர்களுக்கு எல்லாம் பொது நலச் சேவையாற்ற பயிற்சி அளிக்க வேண்டும். ஒரு சாலையில் நடக்கும்போது ஒரு கல்லோ ஒரு குச்சியோ கிடந்தால் எடுத்து அப்புறம் வீசி எறிகிறோமே அப்படிப்பட்ட அக்கறை அனைவர்க்கும் ஏற்பட அனைவர்க்கும் கல்வி  புகட்டப்பட வேண்டும். எல்லோர்க்கும் தமது வீடு நாடு என்ற  அக்கறை ஏற்படும் தேசபக்தி வேண்டும். இல்லையேல் இந்தியா மிகப் பெரும் நாடாகி விட்டது  சமாளிக்க முடியவில்லை என அதிகாரத்தை எல்லாம் பகிர்ந்தளித்து குறைந்தபட்ச அதிகாரத்தை ஒருங்கிணைப்பை மட்டும் வைத்துக் கொண்டு மற்றவற்றை எல்லாம் பிரித்து மாநிலத்துக்கு அளித்து விடவேண்டும். 

 இல்லையேல் டெல்லியில் அமர்ந்து கொண்டு அறிக்கை விட்டுக்கொண்டே  நமது நாட்டில் வெடித்த பின் இறந்த பின் குடும்பங்களுக்கு ஆறுதல் சொல்ல முயற்சி செய்து கொண்டே இருக்க வேண்டியதுதான். 

 மறுபடியும் பூக்கும்வரை: 
 கவிஞர் தணிகை